**Vegard Skoglund Skjefstad** (født 1970) er en norsk nerd, teknolog, oppfinner, hacker, geek og utvikler av ungdomsmiljøer innen datakultur siden 1980-årene.

Han var med på å starte The Gathering i 1992, og ledet arrangementet i over 18 år fra det flyttet til Vikingskipet på Hamar i 1996 til han gikk av som kjerne-organisator.

KANDU – Norsk Dataungdom ble stiftet i forkant av The Gathering 1996, og han ledet den landsdekkende foreningen i åtte år fra oppstarten til årsmøtet 31. oktober 2004.

Utdannelse og arbeid.
---------------------

Han fullførte high school ved Dundee-Crown High School i årene 1987–1988. Året etter fullførte han videregående ved Lillestrøm videregående skole som privatist med deltids-status for andre og tredje klasse i skoleåret 1988-1989 for å fullføre videregående med sine jevnaldrende.

I 1990 fullførte han førstegangstjenesten som utskrevet befal ved Bodin Leir etter kurs ved Luftforsvarets skoler i Stavern. Her fikk han trening på Norwegian Adapted Hawk som radiooperatør/tekniker og reserve FCO (Fire Control Officer) med tilhørende troppsansvar for utdanning av førstegangspersonell.

Han var med i datagruppa Crusaders som stod bak flere demoer i perioden 1988–1997 under nicknamet Shady eller ShadyCRS (CRS forkortelse for Crusaders).

Han har arbeidet i rekke data- og teknologiselskaper igjennom årene men er mest kjent for å være med å starte The Gathering i 1992, og som han ledet i en årrekke fra 1996.

The Gathering
-------------

I årene 1992–1994 var The Gathering ledet av Espen Lyngås i datagruppen Crusaders, som sammen med Trond Michelsen og Vegard Skjefstad anses å være de tre som startet The Gathering.

Resten av Crusaders og gruppen Deadline, samt noen løse individer var med som arrangører, blant andre Bjørn Lynne.

Han sluttet med The Gathering etter 22 år. Hans siste gjennomførte år var i 2014, da man gjennom flere år med reorganisering hadde endret tittelen til Core-Organizer (kjerne-organisator).

Arbeidet med The Gathering var på frivillig, ulønnet basis og rollen som Core:Organizer består til dags dato (25-07-2021).

I 2012 ble han tildelt prisen Kommandør av Det Gyldne Horn, en ærespris utdelt til personer som har gjort en spesiell innsats for og i det fantastiske miljøet i Norge rundt interesseorganisasjonen Hyperion.

Andre notable personer med i ordenen Det Gyldne Horn er: Jon Bing, Tor Åge Bringsværd, Odd Einar Dørum og Tomas H.V. Mørkrid.

Generelle ting i pressen
------------------------

I februar 2000 ble han profilert i *Wall Street Journal* som etisk hacker hvor han blant annet uttalte seg om hackerangrep på Yahoo og Amazon

I juni samme år var han med på *Wall Street Journal Europe*s *CEO Summit on Converging Technologies* med blant annet keynote av Michael Dell.

I 2009 ble han kåret til «Årets Geek» av Microsoft.

Referanser
----------

1. ↑   www.proff.no[Hentet fra Wikidata]
2. ↑  «PROTOKOLL Fra ordinær generalforsamling 2004 i KANDU» (PDF). *web.archive.org*. 9. mars 2005. Arkivert fra originalen (PDF) 9. mars 2005. Besøkt 28. juli 2021.
3. ↑  «Crusaders - Demozoo». *demozoo.org*. Besøkt 24. juli 2021.
4. ↑  ByeApr 19, Tekst av Kristina; 2014. «Steking, Arne og Sodapoppins undertøy». *The Gathering* **(norsk)**. Besøkt 24. juli 2021.
5. ↑  «The Gathering 1996». Besøkt 24. juli 2021.
6. ↑  «Orienteringer: Styret sin orientering - PDF Gratis nedlasting». *docplayer.me*. Besøkt 25. juli 2021.
7. ↑  «Core søker frivillige!». *The Gathering*. Besøkt 25. juli 2021.
8. ↑  Gruner, Stephanie (16. februar 2000). «Professional Reformed Hacker Rakes in Dough Troubleshooting». *Wall Street Journal* **(engelsk)**. ISSN 0099-9660. Besøkt 24. juli 2021.
9. ↑  «WSJ profilerte hackeren Vegard Skjefstad fra "The Gathering"». *Digi.no* **(norsk)**. 16. februar 2000. Besøkt 24. juli 2021.
10. ↑  «CEO Prog 28.03.pdf» (PDF). *Dropbox* **(norsk)**. Besøkt 24. juli 2021.
11. ↑  «TG-sjefen er årets geek!». *ITavisen*. 18. mars 2009. Besøkt 24. juli 2021.